Úradný vestník L 115 , 06/05/1994 S. 0038 - 0042

Fínske špeciálne vydanie: Kapitola 3 Zväzok 57 S. 0061

Švédske špeciálne vydanie: Kapitola 3 Zväzok 57 S. 0061



Rozhodnutie Komisie z 8. apríla 1994, ktorým sa stanovujú osobitné podmienky, ktorými sa riadia dovozy produktov rybolovu a akvakultúry pochádzajúce z Kolumbie (94/269/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorou sa stanovujú veterinárne podmienky výroby produktov rybolovu a ich uvádzania na trh [1], a najmä na jej článok 11 ods. 1, keďže skupina odborníkov Komisie vykonala inšpekčnú návštevu Kolumbie, aby overila podmienky, za ktorých sa vyrábajú, skladujú a expedujú do Spoločenstva produkty rybolovu; keďže kolumbijské právne predpisy v oblasti hygienických kontrol a sledovania produktov rybolovu je možné považovať za rovnocenné s ustanoveniami smernice 91/493/EHS; keďže v Kolumbii ministerstvo zdravotníctva (odbor potravín) je schopné účinne overovať dodržiavanie platných právnych predpisov; keďže postup na získanie osvedčenia o zdravotnej neškodnosti uvedený v bode a) článku 11 ods. 4 smernice 91/493/EHS musí obsahovať tiež definíciu vzoru osvedčenia, minimálne požiadavky na jazyk alebo jazyky, v ktorých musí byť osvedčenie vypracované a funkciu osoby, ktorá je splnomocnená ho podpísať; keďže podľa bodu b) článku 11 ods. 4 smernice 91/493/EHS je nutné pripevniť na balenie produktov rybolovu a vodného hospodárstva značku udávajúcu názov nečlenskej krajiny a schvaľovacie číslo prevádzkarne pôvodu; keďže podľa bodu c) článku 11 ods. 4 smernice 91/493/EHS musí byť vypracovaný zoznam schválených prevádzkarní; keďže tento zoznam musí byť vypracovaný na základe oznámenia od kolumbijského ministerstva zdravotníctva Komisii; keďže za zaistenie súladu s ustanoveniami stanovenými na tento účel v článku 11 ods. 4 preto zodpovedá kolumbijské ministerstvo zdravotníctva; keďže kolumbijské ministerstvo zdravotníctva vydalo oficiálne uistenia, týkajúce sa dodržiavania pravidiel uvedených v kapitole V prílohy k smernici 91/493/EHS a týkajúce sa splnenia požiadaviek na schválenie prevádzkarní, ktoré sú rovnocenné s požiadavkami stanovenými uvedenou smernicou; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príslušným úradom v Kolumbii, ktorý overuje a potvrdzuje, že produkty rybolovu a vodného hospodárstva spĺňajú požiadavky smernice 91/493/EHS, je ministerstvo zdravotníctva (odbor potravín). Článok 2 Produkty rybolovu a vodného hospodárstva pochádzajúce z Kolumbie musia spĺňať nasledovné podmienky: 1. ku každej zásielke musí byť priložený očíslovaný originál osvedčenia o zdravotnej neškodnosti, ktorý je riadne vyplnený, podpísaný, datovaný a pozostávajúci z jediného listu v súlade so vzorom uvedeným v prílohe A; 2. produkty musia pochádzať zo schválených prevádzkarní uvedených v prílohe B; 3. s výnimkou voľne uložených mrazených produktov rybolovu určených na výrobu konzervovaných potravín, musia byť všetky balenia nezmazateľne označené slovom "Kolumbia" a schvaľovacím číslom prevádzkarne pôvodu. Článok 3 1. Osvedčenia uvedené v bode 1 článku 2 musia byť vypracované aspoň v jednom úradnom jazyku členského štátu, kde sa kontroly vykonávajú. 2. V osvedčeniach musí byť uvedené meno, funkcia a podpis zástupcu Ministerstva zdravotníctva Kolumbie a úradná pečiatka tohto ministerstva farby odlišnej od farby ostatných údajov v osvedčení. Článok 4 Toto rozhodnutie sa uplatňuje od 1. júna 1994. Článok 5 Toto rozhodnutie je adresované členským štátom. V Bruseli 8. apríla 1994 Za Komisiu René Steichen člen Komisie [1] Ú. v. ES L 268, 24.9.1991, s. 15. -------------------------------------------------- PRÍLOHA A OSVEDČENIE O ZDRAVOTNEJ NEŠKODNOSTI pre produkty rybolovu a vodného hospodárstva pochádzajúce z Kolumbie a určené na vývoz do Európskeho spoločenstva, okrem lastúrnikov, ostnokožcov, plášťovcov a morských ulitníkov v akejkoľvek podobe +++++ TIFF +++++ +++++ TIFF +++++ -------------------------------------------------- PRÍLOHA B ZOZNAM SCHVÁLENÝCH PREVÁDZOK Schvaľovacie číslo | Názov a adresa prevádzky | 0017-91 | Comercializadora Internacional Vikingos, SA (Vikongos SA), Cartagena | 0019-91 | Frigorífico y Pesca de Cartagena, SA (CI Frigopesca SA), Cartagena | 0023-91 | Comercializadora Internacional Oceános SA (CI Océanos), Cartagena | 0040-91 | Comercializadora Antillana SA (Antillana SA), Cartagena | 0024-91 | Comercializadora Internacional (Coapesca Ltda), Cartagena | 0023-91 | Atunes de Colombia SA, Cartagena | 0023-91 | Seatech International, Cartagena | 0001-91 | Frigorífica Ganadero SA (Frigogan SA), Barranquilla | 0042-91 | Industrial Pesquera Colombiana SA (Indupesca SA), Cartagena | 00197-91 | Frigomarina, Buenaventura | 0013-91 | Industria de Pesca sobre el Pacífico SA (Inpesca SA), Buenaventura | 0109-92 | Compañía Pesquera Colombiana (Copescol SA), Buenaventura | 0198-92 | Armadores Pesqueros Colombianos (Arpecol), Buenaventura | 0033-91 | Inversiones Marítimas del Pacífico, Ltda (Invermarp), Buenaventura | 0028-91 | Comercializadora El Delfín Blanco, Ltda, Tumaco | --------------------------------------------------